Die SMS ding deur Willem Woes | Bydraes | Woes - Kreatiewe platform vir Afrikaans
Titel: Die SMS ding
Aantal woorde: 214
Ek het wragtig 'n artikel oor Sunette Bridges gelees en haar jammer gekry.
Ek bedoel, haar verlowing is per SMS verbreek. Volgens berigte het die ou wat dit verbreek het haar nou al honderde SMS' gestuur om haar terug te kry.
Dan neem jy my SMS ondervinding ook in ag. My verlowing is al gekanselleer per SMS, iemand het al bedank per SMS, ek is al deur 'n kliënt instruksies gegee per SMS en deesdae as ek na my kontak terugkyk met die skoner geslag is dit die enigste manier waarop hulle kan kommunikeer.
Wat het van die wêreld geword dat ons nie meer van aangesig tot aangesig met mekaar kan kommunikeer nie? SMS is lekker aangesien dit emosieloos is en in sommige gevalle lekker lafhartig is maar dit is die enigste voordele wat ek daarin sien.
Dit wys my reaksie op SMS' oor die feestyd. As ek "reply" het was dit "jy ook" want die boodskap wat ek kry is dieselfde een wat 25 ander mense ook vir my gestuur het. Daar is niks opreg of eerlik daarin opgesluit nie.
So vir een keer in jou lewe, as jy 'n SMS slaaf is, vergeet van hoeveel gratis minute jy oor het en bel iemand net. Praat vir 'n slag met iemand.